വിധിയുമായി ഇന്ത്യയുടെ കൂടിക്കാഴ്ച ഏറെ വര്ഷങ്ങള്ക്ക് മുമ്ബ് നാം വിധിയുമായി ഒരു കൂടിക്കാഴ്ച നിശ്ചയിച്ചു. ഇപ്പോള് ആ സമയം, നമ്മുടെ പ്രതിജ്ഞ വളരെ ദൃഢമായി വീണ്ടെടുക്കാനുള്ള ആ സമയം സമാഗതമാകുന്നു. അര്ദ്ധരാത്രിയുടെ മണി മുഴങ്ങുമ്ബോള്, ലോകം ഉറങ്ങുമ്ബോള് ഇന്ത്യ ജീവിതത്തിലേക്കും സ്വാതന്ത്ര്യത്തിലേക്കും ഉണരും. പഴമയില് നിന്ന് പുതുമയിലേക്ക് നാം കാലെടുത്തു വയ്ക്കുന്ന, ഒരു യുഗം അവസാനിക്കുന്ന, ദീര്ഘകാലം അടിച്ചമര്ത്തപ്പെട്ട ഒരു രാഷ്ട്രത്തിന്റെ ആത്മാവ് വാക്കുകള് കണ്ടെത്തുന്ന ഒരു മുഹൂര്ത്തം, ചരിത്രത്തില് അപൂര്വമായി മാത്രം സംഭവിക്കുന്ന ഒരു മുഹൂര്ത്തം വരികയാണ്. ഇന്ത്യയെയും ഇന്ത്യന് ജനതയെയും അതിനെക്കാളുപരി മാനവ രാശിയെയും സേവിക്കാന് ആത്മസര്പ്പണം ചെയ്യുമെന്ന് ഈ പുണ്യ നിമിഷത്തില് പ്രതിജ്ഞയെടുക്കാം.... ....ഇന്ന് നമ്മള് ദൗര്ഭാഗ്യങ്ങളുടെ ഒരു കാലഘട്ടം അവസാനിപ്പിച്ച് ഇന്ത്യ വീണ്ടും സ്വയം കണ്ടെത്തുകയാണ്. ഇന്ന് നമ്മള് ആഘോഷിക്കുന്ന നേട്ടം, ഭാവിയില് നമ്മെ കാത്തിരിക്കുന്ന മഹത്തായ വിജയങ്ങളിലേക്കും നേട്ടങ്ങളിലേക്കുമുള്ള അവസരം തുറക്കുന്ന ഒരു ചുവടുവയ്പ് മാത്രമാണ്... ....ഇത് ഇന്ത്യയ്ക്കും ഏഷ്യയ്ക്കും ലോകത്തിനും വിധിക്കപ്പെട്ട നിമിഷമാണ്. ഒരു പുതു നക്ഷത്രം ഉദിക്കുന്നു, കിഴക്ക് സ്വാതന്ത്ര്യത്തിന്റെ നക്ഷത്രം. പുതുയൊരു പ്രതീക്ഷ പിറക്കുന്നു, ഒരു ചിരകാല സ്വപ്നം ഫലിക്കുന്നു. ഈ നക്ഷത്രം ഒരിക്കലും അസ്തമിക്കാതിരിക്കട്ടെ. ഈ പ്രതീക്ഷ ഒരിക്കലും കെടാതിരിക്കട്ടെ...